phoneee/thai-legal-corpus huggingface dataset:
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดมาตรฐานสินค้าเกษตร : ถั่วเหลืองเมล็ดแห้งตามพระราชบัญญัติมาตรฐานสินค้าเกษตรพ.ศ. ๒๕๕๑[๑] ด้วยคณะกรรมการมาตรฐานสินค้าเกษตร ได้มีมติในการประชุมครั้งที่๑/๒๕๕๖ เมื่อวันที่ ๖ มีนาคม ๒๕๕๖ เห็นสมควรกำหนดมาตรฐานสินค้าเกษตร เรื่องถั่วเหลืองเมล็ดแห้ง เป็นมาตรฐานทั่วไป ตามพระราชบัญญัติมาตรฐานสินค้าเกษตร พ.ศ.๒๕๕๑ เพื่อส่งเสริมสินค้าเกษตรให้ได้คุณภาพ มาตรฐานและปลอดภัยอาศัยอำนาจตามความในมาตรา ๕ มาตรา ๑๕ และมาตรา ๑๖แห่งพระราชบัญญัติมาตรฐานสินค้าเกษตร พ.ศ. ๒๕๕๑ รัฐมนตรีว่าการกระทรวงเกษตรและสหกรณ์จึงออกประกาศเรื่อง กำหนดมาตรฐานสินค้าเกษตร : ถั่วเหลืองเมล็ดแห้ง มาตรฐานเลขที่ มกษ. 4701 - 2556 ไว้ เป็นมาตรฐานทั่วไปดังมีรายละเอียดแนบท้ายประกาศนี้ประกาศณ วันที่ ๒๐ เมษายน พ.ศ. ๒๕๕๖ยุคล ลิ้มแหลมทองรัฐมนตรีว่าการกระทรวงเกษตรและสหกรณ์[เอกสารแนบท้าย]๑. มาตรฐานสินค้าเกษตร ถั่วเหลืองเมล็ดแห้ง (มกษ. 4701-2556)(ดูข้อมูลจากภาพกฎหมาย)ปริยานุช/ผู้จัดทำ๒๗ มิถุนายน๒๕๕๖โชติกานต์/ผู้ตรวจ๑๗ กรกฎาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๗๖ ง/หน้า ๑๑/๒๕ มิถุนายน ๒๕๕๖
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๖๔๔(พ.ศ. ๒๕๕๗)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่องกำหนดมาตรฐานผลิตภัณฑ์อุตสาหกรรมการบริหารงานคุณภาพ- แนวทางสำหรับการมีส่วนร่วมและความสามารถของบุคลากร อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมการบริหารงานคุณภาพ- แนวทางสำหรับการมีส่วนร่วมและความสามารถของบุคลากร มาตรฐานเลขที่ มอก. 10018 -2557 ไว้ ดังมีรายการละเอียดต่อท้ายประกาศนี้ทั้งนี้ ให้มีผลตั้งแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๗ ตุลาคม พ.ศ. ๒๕๕๗จักรมณฑ์ผาสุกวนิชรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมการบริหารงานคุณภาพ - แนวทางสำหรับการมีส่วนร่วมและความสามารถของบุคลากร (มอก. 10018-2557)(ดูข้อมูลจากภาพกฎหมาย)ปริยานุช/พิมพ์๑๕ มกราคม ๒๕๕๘วันทิตา/ผู้ตรวจ๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๔ ง/หน้า ๗/๘ มกราคม ๒๕๕๘
พระราชกฤษฎีกาพระราชกฤษฎีกาให้ใช้พระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒ บังคับในท้องที่เขตเทศบาลนครกรุงเทพ ฯ จังหวัดพระนคร และเขตเทศบาลนครธนบุรี จังหวัดธนบุรี เกี่ยวกับ ไก่ เป็ด และห่านพ.ศ. ๒๕๐๕ ภูมิพลอดุลยเดช ป.ร.ให้ไว้ ณ วันที่ ๒๓ กรกฎาคม พ.ศ. ๒๕๐๕เป็นปีที่ ๑๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรให้ใช้พระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๐๒ บังคับในท้องที่เขตเทศบาลนครกรุงเทพ ฯ จังหวัดพระนคร และเขตเทศบาล นครธนบุรีจังหวัดธนบุรี เกี่ยวกับ ไก่ เป็ด และห่านอาศัยอำนาจตามความในมาตรา ๒แห่งพระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒ซึ่งแก้ไขเพิ่มเติมโดยพระราชบัญญัติควบคุมการฆ่าสัตว์และจำหน่ายเนื้อสัตว์(ฉบับที่ ๒) พ.ศ. ๒๕๐๔ จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้เรียกว่า "พระราชกฤษฎีกาให้ใช้พระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๐๒ บังคับในท้องที่เขตเทศบาลนครกรุงเทพ ฯ จังหวัดพระนครและเขตเทศบาลนครธนบุรี จังหวัดธนบุรี เกี่ยวกับ ไก่ เป็ด และห่าน พ.ศ. ๒๕๐๕"มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมการฆ่าสัตว์และจำหน่ายเนื้อสัตว์ พ.ศ. ๒๕๐๒บังคับในท้องที่เขตเทศบาลนครกรุงเทพ ฯ จังหวัดพระนคร และเขตเทศบาลนครธนบุรี จังหวัดธนบุรีเกี่ยวกับ ไก่ เป็ด และห่านมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพล ส.ธนะรัชต์นายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากเขตเทศบาลนคร กรุงเทพฯ และเขตเทศบาลนครธนบุรี เป็นย่านชุมนุมชนหนาแน่น จึงต้องควบคุมในด้านการรักษาความสะอาดและความเป็นระเบียบเรียบร้อยของบ้านเมืองรวมทั้งการจัดและดำเนินการเกี่ยวกับการฆ่าและการจำหน่ายเนื้อสัตว์ สำหรับ ไก่ เป็ดและห่าน ให้ถูกสุขลักษณะ โดยใช้โรงงานและวิธีการที่ทันสมัยให้เหมาะสมกับสภาพของบ้านเมืองซึ่งจะเป็นการป้องกันอัคคีภัยและถูกสุขลักษณะด้วย จึงสมควรควบคุมการฆ่าไก่ เป็ดและห่าน โดยตราพระราชกฤษฎีกาให้ใช้พระราชบัญญัติควบคุมการฆ่าสัตว์และจำหน่ายเนื้อสัตว์พ.ศ. ๒๕๐๒ บังคับในเขตเทศบาลนครกรุงเทพ ฯ และเขตเทศบาลนครธนบุรี ต่อไปพุทธชาด/แก้ไข๔ พฤศจิกายน ๒๕๔๕A+B (C)พัชรินทร์/จัดทำ๑ สิงหาคม ๒๕๕๑[๑] ราชกิจจานุเบกษา เล่ม ๗๙/ตอนที่๗๐/ฉบับพิเศษ หน้า ๔/๓ สิงหาคม ๒๕๐๕
ประกาศการกีฬาแห่งประเทศไทยประกาศการกีฬาแห่งประเทศไทยฉบับที่ ๕เรื่องกำหนดชนิดกีฬาที่สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมกีฬาดังกล่าวจะต้องขอรับใบอนุญาตจาก กกท. ตามมาตรา ๕๓ แห่งพระราชบัญญัติการกีฬาแห่งประเทศไทย พ.ศ.๒๕๒๘ เพิ่มเติม[๑] เนื่องจากมาตรา๕๓ แห่งพระราชบัญญัติการกีฬาแห่งประเทศไทย พ.ศ. ๒๕๒๘บัญญัติให้สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมกีฬาโดยตรงต้องได้รับอนุญาตจาก กกท. จึงจะดำเนินการจัดตั้งตามกฎหมายได้และตามประกาศการกีฬาแห่งประเทศไทย ฉบับที่ ๑ เรื่อง กำหนดชนิดกีฬาที่สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาดังกล่าวจะต้องขอรับใบอนุญาตจากกกท. ตามมาตรา ๕๓ แห่งพระราชบัญญัติการกีฬาแห่งประเทศไทย พ.ศ. ๒๕๒๘ ลงวันที่ ๖มกราคม ๒๕๒๙ผู้ว่าการการกีฬาแห่งประเทศไทยได้ออกประกาศกำหนดชนิดกีฬาที่สมาคมซึ่งจะต้องขอรับใบอนุญาตจากกกท. แล้ว นั้นบัดนี้ผู้ว่าการการกีฬาแห่งประเทศไทยเห็นสมควรประกาศกำหนดชนิดกีฬาที่สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมกีฬาดังกล่าวจะต้องขอรับใบอนุญาตจากกกท. เพิ่มเติม และโดยความเห็นชอบของคณะกรรมการการกีฬาแห่งประเทศไทย ในการประชุมครั้งที่ ๓/๒๕๓๕ เมื่อวันที่ ๑๕ พฤษภาคม ๒๕๓๕ จึงออกประกาศ ดังต่อไปนี้๑.ให้กีฬาเบสบอล เป็นชนิดกีฬาที่สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาดังกล่าวจะต้องขอรับใบอนุญาตจากกกท. ตามมาตรา ๕๓ แห่งพระราชบัญญัติการกีฬาแห่งประเทศไทย พ.ศ. ๒๕๒๘ เพิ่มเติม๒.ให้สมาคมซึ่งมีวัตถุประสงค์หลักเกี่ยวกับการกีฬาหรือการส่งเสริมการกีฬาเบสบอลโดยตรงที่ตั้งและดำรงอยู่แล้วในวันที่ประกาศนี้ใช้บังคับมาดำเนินการขอรับใบอนุญาตจัดตั้งสมาคมให้ถูกต้องตามมาตรา๕๓ แห่งพระราชบัญญัติการกีฬาแห่งประเทศไทย พ.ศ. ๒๕๒๘ ภายในวันที่ ๓๐ กันยายน ๒๕๓๕ประกาศ ณ วันที่ ๒๒พฤษภาคม ๒๕๓๕สมชาย ประเสริฐศิริพันธ์ผู้ว่าการการกีฬาแห่งประเทศไทยปัทมา/จัดทำ๑๓ ธันวาคม ๒๕๕๓พัสสน/ผู้ตรวจ๒๙ มีนาคม ๒๕๕๔อภิญญา/ปรับปรุง๓ กันยายน ๒๕๕๗[๑] ราชกิจจานุเบกษาเล่ม ๑๐๙/ตอนที่ ๗๔/ฉบับพิเศษ หน้า ๓๔/๕ มิถุนายน ๒๕๓๕
ประกาศกระทรวงอุตสาหกรรมฉบับที่ 4732 (พ.ศ. 2558)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมยางลาเทกซ์ - การหาปริมาณของแข็ง----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมยางลาเทกซ์ - การหาปริมาณของแข็ง มาตรฐานเลขที่ มอก.2632 - 2558 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 22 กันยายน พ.ศ. 2558 อรรชกา สีบุญเรืองรัฐมนตรีว่าการกระทรวงอุตสาหกรรม
ระเบียบวุฒิสภาระเบียบวุฒิสภาว่าด้วยหลักเกณฑ์และวิธีการขึ้นทะเบียนองค์การเอกชนด้านสิทธิมนุษยชน พ.ศ.๒๕๔๒[๑] อาศัยอำนาจตามความในมาตรา ๓๗ของพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ จึงออกระเบียบวุฒิสภาว่าด้วยหลักเกณฑ์และวิธีการขึ้นทะเบียนองค์การเอกชนด้านสิทธิมนุษยชน ดังต่อไปนี้ข้อ ๑ระเบียบนี้เรียกว่า ระเบียบว่าด้วยหลักเกณฑ์และวิธีการขึ้นทะเบียนองค์การเอกชนด้านสิทธิมนุษยชนพ.ศ. ๒๕๔๒ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓สำนักงานเลขาธิการวุฒิสภาจะรับขึ้นทะเบียนองค์การเอกชนด้านสิทธิมนุษยชนเฉพาะองค์การเอกชนดังต่อไปนี้(๑)องค์การเอกชนด้านสิทธิมนุษยชนซึ่งดำเนินกิจการเกี่ยวข้องโดยตรงกับการส่งเสริมและคุ้มครองสิทธิมนุษยชนที่เป็นนิติบุคคลตามกฎหมายไทย หรือ(๒)องค์การเอกชนด้านสิทธิมนุษยชนซึ่งมีการดำเนินกิจการเกี่ยวข้องโดยตรงกับการส่งเสริมและคุ้มครองสิทธิมนุษยชนและมีคำรับรองของส่วนราชการที่เกี่ยวข้องว่าได้ดำเนินกิจการดังกล่าวมาแล้วเป็นเวลาไม่น้อยกว่าหนึ่งปีองค์การเอกชนด้านสิทธิมนุษยชนตาม (๑) หรือ (๒)ต้องไม่มีวัตถุประสงค์ในทางการเมืองหรือมุ่งค้าหากำไรจากการดำเนินกิจการดังกล่าวข้อ ๔ ให้องค์การเอกชนด้านสิทธิมนุษยชน ตามข้อ ๓มาขึ้นทะเบียนและแจ้งชื่อผู้แทนของตนแห่งละหนึ่งคนต่อเลขาธิการวุฒิสภาพร้อมหลักฐานแสดงว่าเป็นองค์การเอกชนด้านสิทธิมนุษยชนตามข้อ ๓ ภายในวันที่ ๒๕ธันวาคม พ.ศ. ๒๕๔๒ข้อ ๕เมื่อองค์การเอกชนด้านสิทธิมนุษยชนได้มาขึ้นทะเบียนและเสนอชื่อผู้แทนของตนตามข้อ๔ แล้วให้เลขาธิการวุฒิสภาตรวจสอบความถูกต้องและประกาศบัญชีรายชื่อองค์การเอกชนและผู้แทนองค์การเอกชนด้านสิทธิมนุษยชนที่ได้ขึ้นทะเบียนไว้ณ สำนักงานเลขาธิการวุฒิสภาให้เลขาธิการวุฒิสภาดำเนินการให้ผู้แทนองค์การเอกชนตามวรรคหนึ่งเลือกกันเองเป็นกรรมการสรรหากรรมการสิทธิมนุษยชนแห่งชาติตามมาตรา๓๗ แห่งพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ข้อ ๖ถ้ามีปัญหาที่จะต้องตีความตามระเบียบนี้ให้เป็นอำนาจของประธานวุฒิสภาที่จะวินิจฉัยคำวินิจฉัยของประธานวุฒิสภาให้ถือเป็นเด็ดขาดข้อ ๗ให้เลขาธิการวุฒิสภาปฏิบัติการให้เป็นไปตามระเบียบนี้ประกาศ ณ วันที่ ๒๖ พฤศจิกายน พ.ศ. ๒๕๔๒มีชัย ฤชุพันธุ์ประธานวุฒิสภาคณิตา/ปรับปรุง๑๓ สิงหาคม ๒๕๕๖วิชพงษ์/ตรวจ๒๑ สิงหาคม ๒๕๕๖[๑] ราชกิจจานุเบกษาเล่ม ๑๑๖/ตอนพิเศษ ๙๙ ง/หน้า ๙/๓ ธันวาคม ๒๕๔๒
ระเบียบองค์การบริหารส่วนตำบลคลองห้าระเบียบองค์การบริหารส่วนตำบลคลองห้าว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๗[๑] อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูองค์การบริหารส่วนตำบลคลองห้าจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลคลองห้าว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่วันถัดจากวันที่ได้ประกาศโดยเปิดเผยที่สำนักงานองค์การบริหารส่วนตำบลคลองห้าแล้วเจ็ดวันข้อ ๓ ให้ประชาชนเข้าตรวจดูศึกษา ค้นคว้าข้อมูลข่าวสารของราชการได้ ณศูนย์ข้อมูลข่าวสารขององค์การบริหารส่วนตำบลคลองห้าซึ่งตั้งอยู่ที่สำนักงานองค์การบริหารส่วนตำบลคลองห้า อำเภอคลองหลวงจังหวัดปทุมธานี ในวันและเวลาราชการข้อ ๔ ประชาชนผู้ขอเข้าตรวจดูข้อมูลข่าวสารต้องแต่งกายสุภาพหรือตามความนิยมของท้องถิ่นข้อ ๕ ห้ามนำอาวุธเข้าไปในศูนย์ข้อมูลข่าวสารข้อ ๖ ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๗ ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๘ การใช้สถานที่ต้องเคารพสถานที่ ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๙ ประชาชนผู้ขอตรวจศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๐ การตรวจ ค้นคว้าศึกษาข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๑ เมื่อตรวจค้นคว้าศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๒ ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๓ ผู้ใดประมาทเลินเล่อหรือจงใจทำให้ข้อมูลข่าวสารใดชำรุด เสียหายสูญหายต้องรับผิดชอบชดใช้ค่าเสียหายหรืออาจถูกดำเนินคดีตามกฎหมายข้อ ๑๔ ผู้ใดไม่ปฏิบัติตามระเบียบนี้ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรข้อ ๑๕ ให้นายกองค์การบริหารส่วนตำบลนาเคียนรักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีมีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลคลองห้ามีอำนาจวินิจฉัยสั่งการตามที่เห็นสมควรประกาศณ วันที่ ๒๗ มีนาคม พ.ศ. ๒๕๕๗ธงชัย นนทนาครนายกองค์การบริหารส่วนตำบลคลองห้าปริยานุช/ผู้จัดทำ๒๘ มกราคม ๒๕๕๘ปริญสินีย์/ผู้ตรวจ๒๘ มกราคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๙ ง/หน้า ๙/๒๒ มกราคม ๒๕๕๘
พระราชกฤษฎีกาพระราชกฤษฎีกาจัดตั้งสำนักวิทยบริการมหาวิทยาลัยขอนแก่นพ.ศ. ๒๕๒๒ ภูมิพลอดุลยเดช ป.ร.ให้ไว้ ณ วันที่ ๑๑พฤษภาคม พ.ศ. ๒๕๒๒เป็นปีที่ ๓๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสำนักวิทยาบริการขึ้นในมหาวิทยาลัยขอนแก่นอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๙ วรรคหนึ่ง แห่งพระราชบัญญัติมหาวิทยาลัยขอนแก่น พ.ศ. ๒๕๒๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งสำนักวิทยบริการ มหาวิทยาลัยขอนแก่น พ.ศ. ๒๕๒๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้จัดตั้งสำนักวิทยบริการขึ้นในมหาวิทยาลัยขอนแก่นมาตรา ๔ ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการส. โหตระกิตย์รองนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือในการให้บริการทางวิชาการเพื่อที่จะเพิ่มประสิทธิภาพในการเรียน การสอนและการวิจัยในมหาวิทยาลัยได้อย่างแท้จริงนั้น จำเป็นจะต้องยึดหลักบูรณาการโดยจัดรวมงานบริการทุกแขนงเข้าด้วยกันคือ รวมทั้งห้องสมุด งานโสตทัศนศึกษา หน่วยผลิตเอกสารและศูนย์หนังสือให้อยู่ภายใต้การวางแผนดำเนินการร่วมกันเพื่อให้อาจารย์ นักศึกษาและนักวิชาการอื่น ๆ สามารถใช้ประโยชน์จากแหล่งวิทยาการเหล่านี้ได้เต็มที่ในการนี้สมควรจัดตั้งสำนักวิทยาบริการขึ้นในมหาวิทยาลัยขอนแก่นและโดยที่พระราชบัญญัติมหาวิทยาลัยขอนแก่นพ.ศ. ๒๕๒๑ มาตรา ๙ วรรคหนึ่ง กำหนดให้การจัดตั้งสำนักในมหาวิทยาลัยต้องตราเป็นพระราชกฤษฎีกาจึงจำเป็นต้องตราพระราชกฤษฎีกานี้ขึ้นวิชชุตา/ผู้จัดทำ๒๙ เมษายน ๒๕๕๔นฤตยา/ผู้ตรวจ๒๖ พฤษภาคม ๒๕๕๔[๑] ราชกิจจานุเบกษาเล่ม ๙๖/ตอนที่ ๘๐/ฉบับพิเศษ หน้า ๘๕/๑๔ พฤษภาคม ๒๕๒๒
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดขนาดเรือขนถ่ายสัตว์น้ำที่ต้องถูกควบคุมและเฝ้าระวังพ.ศ. ๒๕๖๐ อาศัยอำนาจตามความในมาตรา ๘๘ แห่งพระราชกำหนดการประมง พ.ศ. ๒๕๕๘ ซึ่งแก้ไขเพิ่มเติมโดยพระราชกำหนดการประมง(ฉบับที่ ๒) พ.ศ. ๒๕๖๐ รัฐมนตรีว่าการกระทรวงเกษตรและสหกรณ์ออกประกาศไว้ดังต่อไปนี้ข้อ ๑ ให้เจ้าของเรือขนถ่ายสัตว์น้ำทุกขนาดต้องดำเนินการดังต่อไปนี้(๑) จัดทำหนังสือกำกับการขนถ่ายสัตว์น้ำซึ่งรับรองความถูกต้องโดยผู้ควบคุมเรือ และรายงานให้กรมประมงทราบตามระยะเวลาและวิธีการที่อธิบดีประกาศกำหนด(๒) แจ้งการเข้าออกท่าเทียบเรือประมงณ ศูนย์ควบคุมการแจ้งเรือเข้าออก ตามหลักเกณฑ์และวิธีการที่อธิบดีประกาศกำหนด(๓) ต้องได้รับอนุมัติแผนการขนถ่ายสัตว์น้ำจากพนักงานเจ้าหน้าที่ก่อนออกไปทำการขนถ่ายสัตว์น้ำและต้องรายงานการขนถ่ายสัตว์น้ำซึ่งรับรองความถูกต้องโดยผู้ควบคุมเรือขนถ่ายสัตว์น้ำต่อพนักงานเจ้าหน้าที่หลังการดำเนินการขนถ่ายสัตว์น้ำตามหลักเกณฑ์และระยะเวลาที่อธิบดีประกาศกำหนด(๔) กลับเข้าท่าเทียบเรือประมงตามหลักเกณฑ์และระยะเวลาที่อธิบดีประกาศกำหนด(๕) จัดทำเครื่องหมายประจำเรือขนถ่ายสัตว์น้ำตามหลักเกณฑ์และวิธีการที่อธิบดีประกาศกำหนดข้อ ๒ ให้เจ้าของเรือขนถ่ายสัตว์น้ำที่มีขนาดตั้งแต่สิบตันกรอสขึ้นไปต้องดำเนินการติดตั้งระบบติดตามเรือประมงและดูแลรักษาให้ระบบดังกล่าวสามารถใช้งานได้ตลอดเวลาทั้งนี้ ตามหลักเกณฑ์และวิธีการที่อธิบดีประกาศกำหนดข้อ ๓ ให้เจ้าของเรือขนถ่ายสัตว์น้ำทุกขนาดที่ทำการขนถ่ายสัตว์น้ำนอกน่านน้ำไทยต้องมีผู้สังเกตการณ์ประจำอยู่ในเรือขนถ่ายสัตว์น้ำตามหลักเกณฑ์ของรัฐชายฝั่งหรือขององค์การระหว่างประเทศที่มีเขตอำนาจเหนือพื้นที่ที่ตนเข้าไปทำการขนถ่ายสัตว์น้ำกำหนดหรือตามหลักเกณฑ์ที่อธิบดีประกาศกำหนดข้อ ๔[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๒ ตุลาคม พ.ศ. ๒๕๖๐พลเอกฉัตรชัย สาริกัลยะรัฐมนตรีว่าการกระทรวงเกษตรและสหกรณ์พัชรภรณ์/อัญชลี/จัดทำ๑๐ ตุลาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๔๘ ง/หน้า ๑๒/๖ ตุลาคม ๒๕๖๐
พระราชกฤษฎีกาถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลพลูตาหลวง อำเภอสัตหีบ จังหวัดชลบุรี พ.ศ. 2567พระราชกฤษฎีกา ถอนสภาพที่ดินอันเป็นสาธารณสมบัติของแผ่นดิน สำหรับพลเมืองใช้ร่วมกัน ในท้องที่ตำบลพลูตาหลวง อำเภอสัตหีบ จังหวัดชลบุรี พ.ศ. ๒๕๖๗พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ให้ไว้ ณ วันที่ ๑๙ มีนาคม พ.ศ. ๒๕๖๗ เป็นปีที่ ๙ ในรัชกาลปัจจุบันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลพลูตาหลวง อำเภอสัตหีบ จังหวัดชลบุรี บางส่วนอาศัยอำนาจตามความในมาตรา ๑๗๕ ของรัฐธรรมนูญแห่งราชอาณาจักรไทย และมาตรา ๘ (๑) แห่งประมวลกฎหมายที่ดิน ซึ่งแก้ไขเพิ่มเติมโดยประกาศของคณะปฏิวัติ ฉบับที่ ๓๓๔ ลงวันที่ ๑๓ ธันวาคม พ.ศ. ๒๕๑๕ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา 1 มาตรา ๑ พระราชกฤษฎีกานี้เรียกว่า "พระราชกฤษฎีกาถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลพลูตาหลวง อำเภอสัตหีบ จังหวัดชลบุรี พ.ศ. ๒๕๖๗"มาตรา 2 มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ถอนสภาพที่ดินอันเป็นสาธารณสมบัติของแผ่นดินสำหรับพลเมืองใช้ร่วมกัน ซึ่งมีเนื้อที่ทั้งหมดประมาณ ๑๐๙ ไร่ ๑ งาน ๓ ตารางวา บางส่วน โดยมีเนื้อที่ที่ถอนสภาพประมาณ ๙๕ ไร่ ๓๐ ตารางวา ในท้องที่ตำบลพลูตาหลวง อำเภอสัตหีบ จังหวัดชลบุรี ภายในแนวเขตตามแผนที่ท้ายพระราชกฤษฎีกานี้มาตรา 4 มาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากที่ดินสาธารณประโยชน์ "ที่เลี้ยงสัตว์เขาบายศรี" ซึ่งเป็นที่ดินสาธารณสมบัติของแผ่นดินสำหรับพลเมืองใช้ร่วมกันเป็นที่เลี้ยงสัตว์ และทางราชการได้ออกหนังสือสำคัญสำหรับที่หลวง เลขที่ ๑๓๗๓๗ ลงวันที่ ๒๘ สิงหาคม ๒๕๒๔ เนื้อที่ประมาณ ๑๐๙ ไร่ ๑งาน ๓ ตารางวา เดิมอยู่ในท้องที่ตำบลสัตหีบ อำเภอสัตหีบ จังหวัดชลบุรี ปัจจุบันอยู่ในท้องที่ตำบลพลูตาหลวง อำเภอสัตหีบ จังหวัดชลบุรี ปัจจุบันพลเมืองได้เลิกใช้ประโยชน์ร่วมกันในที่ดินดังกล่าวแล้ว สมควรถอนสภาพที่ดินดังกล่าวจากการเป็นสาธารณสมบัติของแผ่นดินสำหรับพลเมืองใช้ร่วมกันบางส่วน เนื้อที่ประมาณ ๙๕ไร่ ๓๐ ตารางวา เพื่อมอบหมายให้สำนักงานการตรวจเงินแผ่นดินใช้เป็นที่ตั้งศูนย์พัฒนาวิชาชีพตรวจสอบของประเทศและใช้ประโยชน์อย่างอื่นในราชการของสำนักงานการตรวจเงินแผ่นดิน จึงจำเป็นต้องตราพระราชกฤษฎีกานี้ผู้รับสนองพระบรมราชโองการ เศรษฐา ทวีสิน นายกรัฐมนตรี
คำพิพากษาศาลฎีกาที่ 3669/2540หลักกฎหมาย: ผู้ร้องยื่นคำร้องขอให้งดการบังคับคดีและขอวางเงินโดยมีเงื่อนไข ศาลอุทธรณ์พิพากษายืนตามคำสั่งของศาลชั้นต้นให้ยกคำร้องของผู้ร้อง เมื่อปรากฏว่าโจทก์ได้ถอนการยึดที่ดินทั้งสองแปลงที่ผู้ร้องขอให้งดการบังคับคดี และเจ้าพนักงานบังคับคดีได้ถอนการยึดแล้ว จึงไม่มีประโยชน์ที่จะพิจารณาฎีกาของผู้ร้องที่ว่าผู้ร้องมีสิทธิยื่นคำร้องดังกล่าวหรือไม่ ศาลฎีกามีอำนาจจำหน่ายคดี ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3669/2540ธนาคารสหธนาคาร จำกัดโจทก์นางปราณี คุปตานนท์ผู้ร้องนางบุหลัน อินทรฤทธิ์ กับพวกจำเลย ป.พ.พ. ม. 230 วรรคสอง ป.วิ.พ. ม. 132, ม. 292ผู้ร้องยื่นคำร้องขอให้งดการบังคับคดีและขอวางเงินโดยมีเงื่อนไข ศาลอุทธรณ์พิพากษายืนตามคำสั่งของศาลชั้นต้นให้ยกคำร้องของผู้ร้อง เมื่อปรากฏว่าโจทก์ได้ถอนการยึดที่ดินทั้งสองแปลงที่ผู้ร้องขอให้งดการบังคับคดี และเจ้าพนักงานบังคับคดีได้ถอนการยึดแล้ว จึงไม่มีประโยชน์ที่จะพิจารณาฎีกาของผู้ร้องที่ว่าผู้ร้องมีสิทธิยื่นคำร้องดังกล่าวหรือไม่ ศาลฎีกามีอำนาจจำหน่ายคดี(ชูชาติ ศรีแสง-สุพล พันธุมโน-กมล เพียรพิทักษ์)ศาลแพ่ง - นายมวญ อ่อนศรีศาลอุทธรณ์ - นายสุริยะ เดชด่านแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3669/2540ธนาคารสหธนาคาร จำกัดโจทก์นางปราณี คุปตานนท์ผู้ร้องนางบุหลัน อินทรฤทธิ์ กับพวกจำเลย ป.พ.พ. ม. 230 วรรคสอง ป.วิ.พ. ม. 132, ม. 292ผู้ร้องยื่นคำร้องขอให้งดการบังคับคดีและขอวางเงินโดยมีเงื่อนไข ศาลอุทธรณ์พิพากษายืนตามคำสั่งของศาลชั้นต้นให้ยกคำร้องของผู้ร้อง เมื่อปรากฏว่าโจทก์ได้ถอนการยึดที่ดินทั้งสองแปลงที่ผู้ร้องขอให้งดการบังคับคดี และเจ้าพนักงานบังคับคดีได้ถอนการยึดแล้ว จึงไม่มีประโยชน์ที่จะพิจารณาฎีกาของผู้ร้องที่ว่าผู้ร้องมีสิทธิยื่นคำร้องดังกล่าวหรือไม่ ศาลฎีกามีอำนาจจำหน่ายคดี(ชูชาติ ศรีแสง-สุพล พันธุมโน-กมล เพียรพิทักษ์)ศาลแพ่ง - นายมวญ อ่อนศรีศาลอุทธรณ์ - นายสุริยะ เดชด่านแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกำหนดลักษณะของเหรียญกษาปณ์ที่ระลึก 9 รอบนักษัตร แห่งวันพระราชสมภพสมเด็จพระศรีนครินทราบรมราชชนนี พ.ศ. 2552กฎกระทรวง กำหนดลักษณะของเหรียญกษาปณ์ที่ระลึก ๙ รอบนักษัตร แห่งวันพระราชสมภพสมเด็จพระศรีนครินทราบรมราชชนนี พ.ศ. ๒๕๕๒อาศัยอำนาจตามความในมาตรา ๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์ที่ระลึกเนื่องในโอกาสครบ ๑๐๘ ปี (๙ รอบนักษัตร) แห่งวันพระราชสมภพสมเด็จพระศรีนครินทราบรมราชชนนี ในวันที่ ๒๑ ตุลาคม พ.ศ. ๒๕๕๑ ตามบัญชีท้ายกฎกระทรวงนี้ให้ไว้ ณ วันที่ ๘ มกราคม พ.ศ. ๒๕๕๒ กรณ์ จาติกวณิช รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดทำเหรียญกษาปณ์ทองคำ ราคาหนึ่งหมื่นหกพันบาท สองชนิด เหรียญกษาปณ์เงิน ราคาแปดร้อยบาท สองชนิด และเหรียญกษาปณ์โลหะสีขาว (ทองแดงผสมนิกเกิล) ราคายี่สิบบาท สองชนิด ออกใช้เพื่อเป็นที่ระลึกเนื่องในโอกาสครบ ๑๐๘ ปี (๙ รอบนักษัตร)แห่งวันพระราชสมภพสมเด็จพระศรีนครินทราบรมราชชนนี ในวันที่ ๒๑ ตุลาคม พ.ศ. ๒๕๕๑ จึงจำเป็นต้องออกกฎกระทรวงนี้
คำพิพากษาศาลฎีกาที่ 6966/2537หลักกฎหมาย: จำเลยกับพวกหลอกลวงโจทก์ร่วมว่าพวกของจำเลยชื่อ ก. และขอกู้ยืมเงินโจทก์ร่วมโดยพวกของจำเลยทำสัญญากู้ยืมเงินลงชื่อ ก. กับมอบโฉนดที่ดิน ซึ่งมีชื่อ ก. ให้โจทก์ร่วมยึดถือไว้ การกระทำของจำเลยกับพวกมีเจตนาทุจริตเพื่อให้ได้เงินจากโจทก์ร่วม และมิให้โจทก์ร่วมใช้สัญญากู้ยืมเงินนั้นเป็นหลักฐานฟ้องร้องเรียกเงินคืน ทำให้โจทก์ร่วมได้รับความเสียหาย จำเลยกับพวกจึงมีความผิดฐานร่วมกันปลอมเอกสารสิทธิ เมื่อจำเลยกับพวกได้มอบสัญญากู้ยืมเงินนั้นให้โจทก์ร่วมยึดถือไว้ จำเลยกับพวกจึงมีความผิดฐานร่วมกันใช้เอกสารสิทธิปลอมอีกกระทงหนึ่ง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6966/2537พนักงานอัยการจังหวัดชัยนาทโจทก์นายสมเจตน์ ทองวัฒนาโจทก์ร่วมนายวัฒนา เพรีจำเลย ป.อ. ม. 1 (9), ม. 83, ม. 265, ม. 268, ม. 341จำเลยกับพวกหลอกลวงโจทก์ร่วมว่าพวกของจำเลยชื่อ ก. และขอกู้ยืมเงินโจทก์ร่วมโดยพวกของจำเลยทำสัญญากู้ยืมเงินลงชื่อ ก. กับมอบโฉนดที่ดิน ซึ่งมีชื่อ ก. ให้โจทก์ร่วมยึดถือไว้ การกระทำของจำเลยกับพวกมีเจตนาทุจริตเพื่อให้ได้เงินจากโจทก์ร่วม และมิให้โจทก์ร่วมใช้สัญญากู้ยืมเงินนั้นเป็นหลักฐานฟ้องร้องเรียกเงินคืน ทำให้โจทก์ร่วมได้รับความเสียหาย จำเลยกับพวกจึงมีความผิดฐานร่วมกันปลอมเอกสารสิทธิ เมื่อจำเลยกับพวกได้มอบสัญญากู้ยืมเงินนั้นให้โจทก์ร่วมยึดถือไว้ จำเลยกับพวกจึงมีความผิดฐานร่วมกันใช้เอกสารสิทธิปลอมอีกกระทงหนึ่ง(ชัยนาท พันตาวงศ์-สะสม สิริเจริญสุข-สมพงษ์ สนธิเณร)ศาลจังหวัดชัยนาท - นายประดิษฐ์ จิตต์จำนงค์ศาลอุทธรณ์ - นายบรรหาร มูลทวีแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 6966/2537พนักงานอัยการจังหวัดชัยนาทโจทก์นายสมเจตน์ ทองวัฒนาโจทก์ร่วมนายวัฒนา เพรีจำเลย ป.อ. ม. 1 (9), ม. 83, ม. 265, ม. 268, ม. 341จำเลยกับพวกหลอกลวงโจทก์ร่วมว่าพวกของจำเลยชื่อ ก. และขอกู้ยืมเงินโจทก์ร่วมโดยพวกของจำเลยทำสัญญากู้ยืมเงินลงชื่อ ก. กับมอบโฉนดที่ดิน ซึ่งมีชื่อ ก. ให้โจทก์ร่วมยึดถือไว้ การกระทำของจำเลยกับพวกมีเจตนาทุจริตเพื่อให้ได้เงินจากโจทก์ร่วม และมิให้โจทก์ร่วมใช้สัญญากู้ยืมเงินนั้นเป็นหลักฐานฟ้องร้องเรียกเงินคืน ทำให้โจทก์ร่วมได้รับความเสียหาย จำเลยกับพวกจึงมีความผิดฐานร่วมกันปลอมเอกสารสิทธิ เมื่อจำเลยกับพวกได้มอบสัญญากู้ยืมเงินนั้นให้โจทก์ร่วมยึดถือไว้ จำเลยกับพวกจึงมีความผิดฐานร่วมกันใช้เอกสารสิทธิปลอมอีกกระทงหนึ่ง(ชัยนาท พันตาวงศ์-สะสม สิริเจริญสุข-สมพงษ์ สนธิเณร)ศาลจังหวัดชัยนาท - นายประดิษฐ์ จิตต์จำนงค์ศาลอุทธรณ์ - นายบรรหาร มูลทวีแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 170/2470หลักกฎหมาย: อย่างไรเรียกว่าป้องกันได้ความว่าจำเลยสงสัย ย.ป.ว่าเปนผู้ร้าย จึงบอกพวกออกจับและฟันถูก ย.ป.แต่ไม่สาหัส ฎีกาตัดสินว่า เพียงแต่สงสัยว่า ย.ป.จะทำการโจรกรรมนั้น ยังไม่เรียกว่าป้องกันตัวฤาป้องกันทรัพย์พอสมควรแก่เหตุ เพราะข้อเท็จจริงปรากฎว่า ย.ป.นั่งอยู่ที่ทุ่งนานอกเขตร์บ้านเรือนจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 170/2470อัยการประจวบคีรีขันธ์โจทก์นายอัดกับพวกล. ป.อ. ม. 254-50อย่างไรเรียกว่าป้องกันได้ความว่าจำเลยสงสัย ย.ป.ว่าเปนผู้ร้าย จึงบอกพวกออกจับและฟันถูก ย.ป.แต่ไม่สาหัส ฎีกาตัดสินว่า เพียงแต่สงสัยว่า ย.ป.จะทำการโจรกรรมนั้น ยังไม่เรียกว่าป้องกันตัวฤาป้องกันทรัพย์พอสมควรแก่เหตุ เพราะข้อเท็จจริงปรากฎว่า ย.ป.นั่งอยู่ที่ทุ่งนานอกเขตร์บ้านเรือนจำเลย(หริศ-นรเนติ-พิพาก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ได้ความว่าจำเลยสงสัย ย.ป.ว่าเปนผู้ร้าย จึงบอกพวกออกจับและฟันถูก ย.ป.แต่ไม่สาหัส ฎีกาตัดสินว่า เพียงแต่สงสัยว่า ย.ป.จะทำการโจรกรรมนั้น ยังไม่เรียกว่าป้องกันตัวฤาป้องกันทรัพย์พอสมควรแก่เหตุ เพราะข้อเท็จจริงปรากฎว่า ย.ป.นั่งอยู่ที่ทุ่งนานอกเขตร์บ้านเรือนจำเลย ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 170/2470อัยการประจวบคีรีขันธ์โจทก์นายอัดกับพวกล. ป.อ. ม. 254-50อย่างไรเรียกว่าป้องกันได้ความว่าจำเลยสงสัย ย.ป.ว่าเปนผู้ร้าย จึงบอกพวกออกจับและฟันถูก ย.ป.แต่ไม่สาหัส ฎีกาตัดสินว่า เพียงแต่สงสัยว่า ย.ป.จะทำการโจรกรรมนั้น ยังไม่เรียกว่าป้องกันตัวฤาป้องกันทรัพย์พอสมควรแก่เหตุ เพราะข้อเท็จจริงปรากฎว่า ย.ป.นั่งอยู่ที่ทุ่งนานอกเขตร์บ้านเรือนจำเลย(หริศ-นรเนติ-พิพาก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ